ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣመሪካ ብኮቪድ-19 ንዝተሃሰዩ ዝውዕል 900 ቢልዮን ዶላር ክትስልዕ'ያ 21 ታሕሳስ 2020 ምንጪ ስእሊ, Getty Images መግለጺ ስእሊ, ኣብቶም ዝሓለፉ ሓሙሽተ ኣዋርሕ፡ ኣብ ኣመሪካ መጠን ድኽነት ኣዝዩ ከምዝወሰኸ ይግለጽ ድሕሪ ኣዋርሕ ዝወሰደ ክትዕ፡ ኣመሪካውያን ኣመምቲ ሕጊ፡ ንሕውየት ብሰንኪ ለበዳ ኮሮናቫይረስ ዝተሃሰዩ ትካላትን ስራሕ ኣልቦ ሰባትን ዝውዕል ሓገዝ ኣስታት 900 ቢልዮን ዶላር ኣጽዲቖም። ንዝቕጽሉ 9 ኣዋርሕ፡ ንመሳለጢ መንግስታዊ ዕዮታት ተባሂሉ ዝተሰልዐ ካልእ 1.4 ትሪልዮን ዶላር'ውን ኣሎ። እዚ ሓድሽ ሓገዝ ዝመጽእ ዘሎ፡ ቅድም ክብል ክወሃቡ ዝጸንሑ ምስ ኮቪድ-19 ዝዛመዱ ሓገዛት፡ ኣብ መወዳእታ እዚ ወርሒ ኣብ ዘብቅዕሉ እዋን እዩ። ስራሕ ንዘይብሎም ኣመሪካውያን ብመንግስቲ ክውሃብ ዝጸንሐ ሓገዛት ደው ክብል ምዃኑ ምስተሰምዐ፡ ነቶም ነዚ ሓገዝ ዝረኽቡ 12 ሚልዮን ኣመሪካውያን ሻቕሎት ፈጢሩ ከምዝጸንሐ ይግለጽ። ክታበት ከሮናቫይረስ ኣይንረክብ ኢለን ዝጭነቓ ዘለዋ ሃገራት ቱርኪ፡ ኦክስጅን ናይ ሕሙማት ኮሮናቫይረስ ብምፍንጃሩ ትሽዓተ ሰባት ሞይቶም ክታበት ኮሮናቫይረስ ናብ ሃገራት ኣፍሪቃ መዓስ ክበጽሕ ይኸውን?
